उत्तरपुस्तिका ले गया छात्र, घर पर फोन कर बुलाया तो लौटाई, दो पर्यवेक्षकों को नोटिस
भास्कर संवा. | सिवनीमालवा/ होशंगाबाद
10वीं की बोर्ड परीक्षा में गणित का पेपर दे रहा एक प्राइवेट छात्र परीक्षा केंद्र से उत्तर पुस्तिका लेकर बाहर से चला गया। प्रश्न पत्र उसके टेबल पर रखा रहा। थोड़ी देर बाद घबराकर आया और बोला- प्रश्न पत्र की जगह गलती से उत्तर पुस्तिका ले गया। शिक्षा विभाग ने इस मामले में छात्र का नकल प्रकरण बनाया और दो परिवेक्षकों को कारण बताओ नोटिस जारी किए। सिवनी मालवा के शासकीय कन्या विद्यालय केंद्र पर प्राइवेट छात्र गफलत में प्रश्न पत्र की जगह उत्तर पुस्तिका लेकर चला गया था। छात्र केंद्र के कमरा नंबर 15 में था। पर्यवेक्षक एसके शिवपुरे और निजी स्कूल की शिक्षिका सृष्टि गौर परीक्षा ले रहे थे। जब पर्यवेक्षकों ने टेबल पर सिर्फ प्रश्न पत्र मिला तो हड़कंप मंच गया। छात्र का फार्म देखकर परिजनों को मोबाइल पर सूचना दी गई। थोड़ी देर बार छात्र उत्तर पुस्तिका देने केंद्र पहुंचा। छात्र के मुताबिक वह बीमार है। हड़बड़ाहट में प्रश्न पत्र के स्थान पर उत्तर पुस्तिका साथ ले गया। केंद्र अध्यक्ष श्याम रघुवंशी ने बताया कि छात्र का नकल प्रकरण बना दिया गया। बोर्ड परीक्षा में 10वीं की परीक्षा 2 मार्च से शुरू हुई है। सोमवार को जिले में पहला नकल प्रकरण बनाया गया। अभी तक तीन पेपर हो चुके हैं। जिले में 6 टीमें परीक्षा केंद्रों नकल की चैकिंग कर रही है। है।
इधर, पेपर बिगड़ने से छात्रा ने खाई नींद की गोली
इटारसी| नाला मोहल्ला क्षेत्र में सोमवार को 12वीं की एक छात्रा ने नींद की गोली खाकर आत्महत्या करने की कोशिश की। समय पर परिजन ने छात्रा को सरकारी अस्पताल में भर्ती कराया। इससे उसकी जान बच गई। एएसआई शिवप्रसाद तिवारी ने बताया छात्रा बोर्ड 12वीं परीक्षा के प्राइवेट पेपर दे रही है। हिंदी का पेपर बिगड़ गया था। फेल होने के डर से परेशान थी। टेंशन में छात्रा ने दोपहर में नींद की गोलियां खा ली थी।
hin_Deva mag_Deva hin_Deva hin_Deva hin_Deva